Biudžetinė įstaiga ,,Čižiūnų socialinių paslaugų centras“

302315396, Vilties – 2, Čižiūnai, Aukštadvario sen. Trakų r. sav.

 **2014 METŲ FINANSINIŲ ATASKAITŲ RINKINIO AIŠKINAMASIS RAŠTAS**

2014 m. gruodžio 31 d.

# **BENDROJI DALIS**

**1. Duomenys apie šį finansinių ataskaitų rinkinį parengusį viešojo sektoriaus subjektą.**

Čižiūnų socialinių paslaugų centras (toliau – centras) yra viešasis juridinis asmuo, turintis sąskaitą banke ir antspaudą su Lietuvos valstybės herbu ir savo pavadinimu. Centro buveinės adresas – Vilties g-2, Čižiūnų k. Aukštadvario sen. Trakų r. sav. Įstaigos kodas 302315396, savininko funkcijas įgyvendinanti institucija Trakų rajono savivaldybės taryba. Pagrindinė veikla – Socialinio darbo veikla, susijusi su apgyvendinimu, socialinio darbo veikla, nesusijusi su apgyvendinimu, dienos centro veiklos paslaugų tiekimas.

**2. Finansiniai metai**

Įstaigos finansiniai metai prasideda sausio 1 d. ir baigiasi gruodžio 31 d.

**3. Informacija apie kontroliuojamus, asocijuotus ir kitus subjektus**

Įstaiga kontroliuojamų, asocijuotų ar kitaip administruojamų subjektų neturi.

**4. Informacija apie įstaigos filialus ar struktūrinius vienetus**

Įstaiga filialų ar struktūrinių vienetų neturi.

**5. Informacija apie įstaigos vidutinį darbuotojų skaičių per ataskaitinį laikotarpį**

Įstaigoje per 2014 metus vidutiniškai dirbo *30* darbuotojų.

**II. Apskaitos politika**

Įstaigos finansinių ataskaitų rinkinys parengtas vadovaujantis VSAFAS reikalavimais. Ataskaitų straipsnių kurie neatitiktų VSAFAS reikalavimų nėra.

Įstaiga apskaitą tvarko ir finansinių ataskaitų rinkinį rengia pagal šiuos apskaitą reglamentuojančius teisės aktus:

* Viešojo sektoriaus apskaitos ir finansinės atskaitomybės standartai;

- Lietuvos Respublikos buhalterinės apskaitos įstatymas;

- Lietuvos Respublikos viešojo sektoriaus atskaitomybės įstatymas;

- Lietuvos Respublikos biudžetinių įstaigų įstatymas

Įstaigos apskaitos politikoje taikomi būdai, kurie leidžia tiksliai ir teisingai fiksuoti įstaigos vykdomas ūkines operacijas ir objektyviai atspindėti įstaigos finansinę būklę bei veiklos rezultatus.

Įstaiga, tvarkydama apskaitą ir sudarydama finansinių ataskaitų rinkinį, vadovaujasi apskaitos principais, kurie yra nurodyti 1 VSAFAS „Finansinių ataskaitų rinkinio pateikimas“:

1. Subjekto
2. Veiklos tęstinumo
3. Periodiškumo
4. Pastovumo
5. Piniginio mato
6. Kaupimo
7. Palyginimo
8. Atsargumo
9. Neutralumo
10. Turinio viršenybės prieš formą.

Įstaigos apskaita tvarkoma taikant dvejybinį įrašą.

Įstaigos apskaita tvarkoma ir apskaitos dokumentai surašomi naudojant Lietuvos Respublikos piniginį vienetą – litą.

Ūkiniai įvykiai ir ūkinės operacijos, kurių buvimas ir atlikimas ar rezultatų įforminimas susijęs su užsienio valiuta, apskaitoje perskaičiuojami į litus pagal Lietuvos banko nustatytą užsienio valiutos santykį, pagal 21 VSAFAS nurodytus reikalavimus.

Apskaitos dokumentai surašomi ir apskaitos registrai sudaromi lietuvių kalba.

Per 2014 finansinius metus apskaitos politikos keitimų nebuvo.

Atskirų apskaitos objektų (materialiojo, nematerialiojo ir finansinio turto, atsargų, pinigų, įsipareigojimų, nemokamai gauto turto, pajamų ir sąnaudų) apskaitos principai įvertinimo būdai ir metodai nustatyti atitinkamą objektą reglamentuojančiose įstaigos apskaitos politikos skyriuose.

**Pajamos** įstaigoje pripažįstamos vadovaujantis kaupimo principu, t.y. apskaitoje jos registruojamos tada, kai uždirbamos, neatsižvelgiant į pinigų gavimą. Pajamos įvertinamos tikrąja verte. Pajamos skirstomos į grupes: pagrindinės veiklos pajamos, kitos veiklos pajamos, finansinės ir investicinės veiklos pajamos.

**Sąnaudos** apskaitoje pripažįstamos vadovaujantis kaupimo ir palyginimo principais tuo, ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų gavimo momentą. Jos apskaitoje įvertinamos tikrąja verte. Sąnaudos skirstomos į grupes: pagrindinės veiklos sąnaudos, kitos veiklos sąnaudos, finansinės ir investicinės veiklos sąnaudos. Sąnaudos apskaitoje registruojamos pagal šiuos dokumentus:

Sąskaitas faktūras ir kitus įsigijimo dokumentus ( pripažįstamos paslaugų ir kitos sąnaudos)

Išmokėjimo žiniaraščius pagal kiekvieną gavėją ( pripažįstamos darbo užmokesčio, socialinių išmokų ir kitos sąnaudos).

Sąnaudos registruojamos 8 klasės sąskaitų plano sąskaitose.

**Ilgalaikis materialusis turtas** centro apskaitoje registruojamas įsigijimo arba pasigaminimo savikaina, jei jo vertė yra ne mažesnė nei 1000 Lt., įstaigos veikloje tarnaus ilgiau nei vienerius metus, pagrįstai tikėtina, kad įstaiga būsimaisiais laikotarpiais iš turto gaus ekonominės naudos, galima patikimai nustatyti turto įsigijimo ar pasigaminimo savikainą, įstaiga turi teisę tuo turtu disponuoti.

Centre yra ilgalaikio materialiojo turto grupės ir nustatytas naudingo tarnavimo laikas:

|  |  |  |
| --- | --- | --- |
| Eil Nr.  | IMT grupės pavadinimas | Naudingo tarnavimo laikas metais |
| 1 | Pastatai |  |
| 1.1 | Gyvenamieji pastatai | 100 |
| 2 | Infrastruktūra ir kiti statiniai |  |
| 2.1 | Poilsio aikštelės | 31 |
| 3 | Transporto priemonės | 11 |
| 4 | Baldai ir biuro įranga |  |
| 4.1 | Baldai | 15 |
| 4.2 | Kompiuterinė įranga | 4 |
| 5 | Kitas ilgalaikis materialusis turtas |  |
| 5.1 | Muzikinis centras | 5 |
| 5.2 | Indaplovės | 5 |
| 5.3 | Skalbimo mašinos | 5 |
| 5.4 | Televizoriai | 5 |
| 5.5 | Viryklės | 7 |
| 5.6 | Siuvimo mašinos | 11 |
| 5.7 | Skalbinių džiovyklė | 5 |
| 5.8 | Lyginimo presas | 5 |
| 5.9 | Marmitas | 5 |
| 5.10 | Šaldytuvai | 5 |
| 5.11 | Naktinių užuolaidų komplektai | 4 |
| 5.12 | Atminimo lenta | 11 |
| 5.13 | Vejapjovė | 5 |
| 5.14 | Termosas | 5 |
| 5.15 | Slaugos lovos su čiužiniais | 10 |

Nusidėvėjimas skaičiuojamas taikanti tiesinį nusidėvėjimo skaičiavimo metodą.

Turto, kurio kontrolę riboja sutartys ar teisės aktai ir turto, užstatyto kaip įsipareigojimų įvykdymo garantija centre nėra.

Turto, kuris nenaudojamas veikloje ir turto, kuris laikinai nenaudojamas centro veikloje – nėra.

Žemės ir pastatų, kurie nenaudojami įprastinėje veikloje ir laikomi vien tiktai pajamomis iš nuomos – nėra.

Turto, įsigyto pagal finansinės nuomos (lizingo) sutartis, kurio finansinės nuomos (lizingo) sutarties laikotarpis pasibaigęs, nėra.

Sutarčių, pasirašytų dėl ilgalaikio materialiojo turto įsigijimo ateityje paskutinę ataskaitinio laikotarpio dieną nėra.

Turto pergrupavimo iš vienos turto grupės į kitą ataskaitiniame laikotarpyje nebuvo.

Centras neturi ilgalaikio materialiojo turto, priskirto prie žemės, kilnojamųjų ar nekilnojamųjų kultūros vertybių grupių.

Bankui perduoto turto nėra..

Įstaiga rengia konsoliduotą finansinių ataskaitų rinkinį.

**Finansinis turtas** įstaigos apskaitoje registruojamas tik tada, kai įstaiga gauna arba pagal vykdomą sutartį įgyja teisę gauti pinigus ar kitą finansinį turtą.

**Finansiniai įsipareigojimai** įstaigos apskaitoje yra skirstomi į ilgalaikius ir trumpalaikius įsipareigojimus. Ilgalaikis finansinis įsipareigojimas – finansinis įsipareigojimas, kurį privaloma įvykdyti ne anksčiau kaip po 12 mėnesių, skaičiuojant nuo paskutinės einamojo ataskaitinio laikotarpio dienos. Trumpalaikis finansinis įsipareigojimas – finansinis įsipareigojimas, kurį privaloma įvykdyti per 12 mėnesių, skaičiuojant nuo paskutinės einamojo ataskaitinio laikotarpio dienos. Finansiniai įsipareigojimai apskaitoje registruojami tik tada, kai yra įvykdomos visos sąlygos, nustatytos įsipareigojimui atsirasti, ir įstaiga prisiima įsipareigojimą sumokėti pinigus ar atsiskaityti kitu finansiniu turtu.

**Finansavimo sumos** pripažįstamos, kai atitinka 20-ajame VSAFAS ,,Finansavimo sumos‘‘ nustatytus kriterijus.

Finansavimo sumos pagal paskirtį skirstomos į finansavimo sumas nepiniginiam turtui įsigyti ir finansavimo sumas kitoms išlaidoms kompensuoti.

Finansavimo sumos nepiniginiam turtui įsigyti apima nemokamai gautą arba už simbolinį atlygį įsigytą nepiniginį turtą.

Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis kitoms išlaidoms kompensuoti ra laikomos likusios finansavimo sumos, kurios nepriskiriamos nepiniginiam turtui įsigyti.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais padaromos su finansavimo sumomis susijusios sąnaudos.

**Atsargomis** laikomas įstaigos trumpalaikis turtas, kurį įstaiga per vienus metus sunaudoja pajamoms uždirbti ar viešosioms paslaugoms teikti arba kuris yra laikomas numatant jį parduoti ar paskirstyti vykdant įprastą veiklą, taip pat nebaigtų gaminti prekių ir nebaigtų teikti paslaugų vertė vykdant trumpalaikes sutartis. Atsargomis taip pat laikomas įstaigos ūkinis inventorius - materialusis turtas, kuris yra naudojamas daugiau nei vieną kartą ir kurio įsigijimo ar pasigaminimo savikaina mažesnė už Vyriausybės nustatytą minimalią įstaigos ilgalaikio materialiojo turto vertę. Registruojant atsargas apskaitoje, jos įvertinamos įsigijimo ar pasigaminimo savikaina, o sudarant finansines ataskaitas – įsigijimo ar pasigaminimo savikaina arba grynąja realizavimo verte.

Kai atsargos (įskaitant nebaigtas vykdyti sutartis) parduodamos (įskaitant mainus, jei jie galimi) ar kitaip perleidžiamos/ perduodamos, jų balansinė vertė turi būti pripažįstama to laikotarpio sąnaudomis, kurios pripažįstamos atitinkamos pajamos arba suteikiamos viešosios paslaugos. Atiduoto naudoti įstaigos veikloje ūkinio inventoriaus vertė iš karto pripažįstama sąnaudomis.

**Pinigai**– pinigai, esantys kasoje, bankų sąskaitose ir pervesti, bet dar negauti pinigai.

Direktorė Irena Kalkienė

Vyr. Buhalterė Janina Daudienė